CELEX: C2006/108/02
Language: fi
Date: 2006-05-06 00:00:00
Title: Asia C-74/06: Kanne  8.2.2006  — Euroopan yhteisöjen komissio v. Helleenien tasavalta

6.5.2006   
            
            
               FI
            
            
               Euroopan unionin virallinen lehti
            
            
               C 108/2
            
         Kanne 8.2.2006 — Euroopan yhteisöjen komissio v. Helleenien tasavalta
   (Asia C-74/06)
   (2006/C 108/02)
   Oikeudenkäyntikieli: kreikka
   Asianosaiset
   
      Kantaja: Euroopan yhteisöjen komissio (asiamies: D. Triantafullou)
   
      Vastaaja: Helleenien tasavalta
   Vaatimukset
   Kantaja vaatii, että yhteisöjen tuomioistuin
   
               —
            
            
               toteaa, että Helleenien tasavalta ei ole noudattanut EY:n perustamissopimuksen 90 artiklan mukaisia velvoitteitaan, koska se on soveltanut muista jäsenvaltioista Kreikan alueelle tuotujen käytettyjen autojen verotusarvon määrittämiseksi yhtä ainoaa arvon vähentämisen perustetta, joka perustuu ainoastaan ajoneuvon ikään ja jonka mukaan yli kuuden kuukauden mutta alle vuoden ikäisen auton arvosta voidaan tehdä 7 prosentin vähennys tai vuoden ikäisestä autosta 14 prosentin vähennys, mikä ei takaa sitä, että maksettava vero ei missään tapauksissa ylitä samankaltaisten käytettyjen autojen, jotka on jo rekisteröity kotimaassa, arvoon sisältyvää jäljelle jäävää veroa, ja koska arvon alennuksen laskemisperustetta ei ole ilmoitettu yleisölle ja koska siitä, että asiantuntija tutkii ajoneuvot, on maksettava 300 euron suuruinen maksu,
            
         
               —
            
            
               velvoittaa Helleenien tasavallan korvaamaan oikeudenkäyntikulut.
            
         Oikeudelliset perusteet ja pääasialliset perustelut
   
               1.
            
            
               Jäykkä arvon alenemista koskeva asteikko, jota Helleenien tasavalta soveltaa maahantuotuihin käytettyihin autoihin, ei heijasta lainsäädäntöön sisältyvää ajoneuvojen arvon todellisen vähenemisen tarkkuutta koskevaa edellytystä eikä näin ollen takaa sitä, että maksettava rekisteröintivero ei missään tapauksissa ylitä jäljelle jäävää veron määrää, joka sisältyy sellaisten samankaltaisten käytettyjen ajoneuvojen arvoon, jotka on jo rekisteröity Kreikassa.
            
         
               2.
            
            
               Valituslautakunnassa käytävä menettely ei riitä korvaamaan tämän perusjärjestelmän puutteita, se edellyttää huomattavan ehkäisevän maksun maksamista ja kyseisen menettelyn osalta ei ole julkaistu niitä edellytyksiä, joka on otettava huomioon käytettyjen ajoneuvojen arvon määrittämiseksi, mikä tekee tämän menettelyn tehottomaksi.